Išlaužo herbas

Išlaužo herbas – pagrindinis Išlaužo kaimo ir Išlaužo seniūnijos (Prienų rajono savivaldybė) heraldinis atributas.

 Aprašas 

Sidabriniame lauke ant žalios papėdės vaizduojamas juodas lokys su raudonais nagais ir liežuviu laužiantis žalią ąžuolą. Žvėries nagai ir liežuvis raudoni, skydo papėdė žalia.

 Simbolika 

Simbolių kalboje lokys reiškia vyrišką drąsą, jėgą, geraširdiškumą, globą, tėvišką meilę.  Ąžuolas heraldikoje simbolizuoja tvirtumą, jėgą, grožį, garbę, nepriklausomybę. Sidabrinė skydo spalva heraldikoje reiškia dorumą, skaistumą ir nekaltybę.

 Istorija 

Išlaužas istorinio herbo niekada neturėjo. Heraldikos komisijos posėdyje kartu su seniūnijos atstovais svarstant naujo herbo idėjas buvo nuspręsta herbe pavaizduoti miestelio vardo kilmės legendą. Juolab, kad „Dabartinės lietuvių kalbos žodyne“ nurodoma, jog išlauža – vieta miške, kur daug išlaužyta medžių. Išlaužo herbe buvo nuspręsta pavaizduoti belaužiantį medį lokį.Išlaužo seniūnija. Prienai.lt (tikrinta 2025-09-07).

Herbas patvirtintas 2005 m. gegužės 3 d. Prezidento dekretu Nr. 283. Etalono autorius – Rolandas Rimkūnas.

 Šaltiniai 

Kategorija:Išlaužas
Kategorija:2005 m. patvirtinti Lietuvos gyvenviečių herbai
Kategorija:Prienų rajono savivaldybės gyvenviečių herbai
Kategorija:Lietuvos kaimų herbai